Թավշյա հեղափոխությունը, կարելի է ասել, առաջինն ազդեցություն ունեցավ դատական համակարգի վրա։ Դրանից հետո դատավորները «փափկեցին», անողոք մեղադրողները՝ դարձի եկան։ Հատկապես, քաղաքական եւ հասարակական հնչեղություն ունեցող գործերում նախադեպային որոշումներ է կայացնում դատարանը։ Եթե, օրինակ, մի տարի առաջ «Ծռերը», նրանց հարազատներն եւ համակիրները մտքի ծայրով անգամ չէին կարող անցկացնել, որ առաջիկա մի քանի տարում կլինեն ազատության մեջ, ապա այսօր դա արդեն իրականություն է։